# U KRUŠEVCU OTVORENA VRATA DRUGE LIDL PRODAVNICE

# OD DANAS, OTVORIVŠI NOVE PRODAVNICE U KRUŠEVCU I BAČKOJ PALANCI, LIDL BROJI UKUPNO 56 PRODAVNICA U 34 GRADA ŠIROM SRBIJE

**Još jedna, druga po redu Lidl prodavnica u Kruševcu, otvorena je jutros na adresi Jug Bogdanova 23 u prisustvu gradonačelnice Jasmine Parulović i predstavnika kompanije. Nakon svečanog presecanja vrpce, tačno u 8 časova, prvi potrošači su, dobili priliku da se iskuse jedinstven užitak kupovine u drugoj kruševačkoj Lidl prodavnici.**

„Osećamo jednaku odgovornost da vrhunskom uslugom i raznovrsnim asortimanom po odličnim redovnim i akcijskim cenama steknemo poverenje novih potrošača. Tim kolega u Jug Bogdanovoj je spreman da i od ovog Lidla napravi mesto u kojem će Kruševljani rado pazariti i redovno se vraćati“, izjavila je **Jasmina Šrndić, Korporativne komunikacije Lidl Srbija.**

**Gradonačelnica Kruševca Jasmina Parulović** izrazila je zadovoljstvo činjenicom da je ova kompanija odlučila da proširi poslovanje u ovom gradu:

„Lidl je radom prvog objekta i pažljivo odabranim proizvodima domaćih i stranih dobavljača, zadobio poverenje naših sugrađana. Iskreno se nadam da će i u budućnosti Lidl nastaviti da pruža povoljnu kupovinu, kao i prijatno i sigurno mesto za rad zaposlenih“, izjavila je Parulović.

Posebnu pažnju potrošača privukao je **Deluxe asortiman proizvoda**, koji je od danas u ponudi, a čine ga artikali nesvakidašnjih ukusa i elegantnog pakovanja, koji su po pristupačnoj ceni idealni za prazničnu trpezu. Deluxe asortiman obuhvata različite vrste sireva i pršuta, pasti, maslinovih i ulja bundeve i aromatičnih dodataka jelima. Pored toga, tu su i inspirišuće poslastice, spremne da se odmah posluže, poput krem brulea, čokoladnih profiterola ili čokoladnih kremova iz ove ograničene serije.

Kao i prilikom svakom otvaranja, Lidl se i ovoga puta pobrinuo da **doprinese razvoju lokalne privrede**, pa je takoglavni izvođač radova firma iz Kruševca.Osim toga,Lidl Srbija je povodom otvaranja pripremila i posebno iznenađenje **za novorođene bebe** u Kruševcu – **„Bebinu čarobnu kutiju**“. U okviru projekta „Taši-taši“, koja se realizuje u saradnji sa kompanijom Apello, sve mame iz Kruševca, čije se bebe rode nedelju dana od dana otvaranja Lidla, od 4. do 12. novembra, u porodilištu Opšte bolnice Kruševac, dobiće kutiju visokokvalitetnih proizvoda za negu kože Lidl brendova „Cien“, „Lupilu“ i „Siempre“.

**Radno vreme** Lidl prodavnice je od 8 do 22 časa svakog dana u nedelji, uz povećanu kontrolu poštovanja epidemioloških mera, te se mole svi potrošači da nose maske i poštuju instrukcije kovid redara.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 11.500 prodavnica, kao i više od 200 logističkih centara i skladišta u 29 zemalja sveta.

Lidl je u Srbiji svoje prve prodavnice otvorio u oktobru 2018. godine i trenutno ima 56 prodavnica u 34 grada širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Sara Trajković, RED Communication, Email: [sara.trajkovic@redc.rs](mailto:sara.trajkovic@redc.rs), Mob: +381 65 563 66 08

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)